 **HÉVÍZ VÁROS POLGÁRMESTERE**

 8380 Hévíz, Kossuth Lajos u. 1.

Iktatószám: HIV/9626-2/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. szeptember 26-ai nyilvános ülésére**

**Tárgy:** Sabine és Gerd Scherz kérelme a Hévíz 65/3. hrsz-ú önkormányzati tulajdonban álló ingatlan visszaadására vonatkozóan

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert aljegyző

Papp Gábor

polgármester

**1.**

**Tárgy és tényállás ismertetése**

Tiszteit Képviselő-testület!

Dr. Kissné Dr. Drexler Andrea ügyvéd, mint Sabine Beatrice Scherz és Gerd Frank Scherz jogi képviselője (jelen előterjesztés 1. melléklete) az alábbi kérelemmel fordult Hévíz Város Önkormányzathoz:

Leírta, hogy a hévízi Önkormányzat 2001-ben „igénybevétel” jogcímén, ellenérték nélkül megszerezte a Hévíz 65/3. helyrajzi számon felvett közút megnevezésű, 115 m²-es ingatlant abból a célból, hogy utca kialakítást végezzenek. Ez a 115 m²-es terület korábban a 8380 Hévíz, Attila u. 125. szám alatti, 65/2. hrsz-ú ingatlanhoz tartozott, annak volt a része. Meghatalmazott ügyvéd szerint az igénybevétel célja nem valósult meg, a tervezett út kialakítására a mai napig nem került sor. A fentiekre hivatkozva kérte, hogy a 65/3. hrsz-ú belterületi közút ingatlant a saját költségviselése mellett csatolja vissza az Önkormányzat a 65/2. hrsz-ú, természetben a 8380 Hévíz, Attila u. 125. szám alatti ingatlanhoz, telekalakítás útján.

A földhivatali nyilvántartás szerint az érintett ingatlan adatai a következők:

65/3. hsz.: „közút” megnevezésű, 115 m² nagyságú terület, tulajdonosa: Hévíz Város Önkormányzat 1/1 tulajdoni arányban, az ingatlan tehermentes, azonban régészetileg védett terület. Az ingatlan az Önkormányzat forgalomképtelen vagyonát képezi.

**A nemzeti vagyonról szóló 2011. évi CXCVI. törvény szerint:**

5. § (1) **A helyi önkormányzat vagyona törzsvagyon vagy üzleti vagyon lehet.**

(2) A helyi önkormányzat tulajdonában álló nemzeti vagyon külön része a törzsvagyon, amely közvetlenül a kötelező önkormányzati feladatkör ellátását vagy hatáskör gyakorlását szolgálja, és amelyet

*a)* e törvény kizárólagos önkormányzati tulajdonban álló vagyonnak minősít,

*b)* törvény vagy a helyi önkormányzat rendelete nemzetgazdasági szempontból kiemelt jelentőségű nemzeti vagyonnak minősít (az *a)* és *b)* pont a továbbiakban együtt: forgalomképtelen törzsvagyon),

*c)* törvény vagy a helyi önkormányzat rendelete korlátozottan forgalomképes vagyonelemként állapít meg.

(3) **A helyi önkormányzat kizárólagos tulajdonát képező nemzeti vagyonba tartoznak**

***a)* a helyi közutak és műtárgyaik,**

*b)* a helyi önkormányzat tulajdonában álló terek, parkok,

*c)* a helyi önkormányzat tulajdonában álló nemzetközi kereskedelmi repülőtér, a hozzá tartozó légiforgalmi távközlő, rádiónavigációs és fénytechnikai berendezésekkel és eszközökkel, továbbá a légiforgalmi irányító szolgálat elhelyezését szolgáló létesítményekkel együtt, valamint

*d)* a helyi önkormányzat tulajdonában álló - külön törvény rendelkezése alapján részére átadott - vizek, közcélú vízi létesítmények, ide nem értve a vízi közműveket.

Az önkormányzati tulajdonban lévő 65/3. hrsz-ú ingatlan igénybevétel jogcímén, a 30.365/2001.01.08. számú földhivatali határozattal került Hévíz Város Önkormányzat tulajdonába. Az ingatlant Sabine Beatrice Scherz és Gerd Frank Scherz 2019-ben szerezték meg adásvétellel. Ennek megfelelően tehát jogutódként kérik az ingatlan visszaszármaztatását.

A nevezett ingatlan a Hévíz Város Önkormányzat Helyi építési szabályzatáról szóló 45/2016. (XII. 22.) számú rendelet mellékletét képező szabályozási terv szerint jelenleg is közútként, ill. közút szélesítésére szolgáló területként szerepel.



Hévíz Város Főépítészének nyilatkozata:

„A jelenleg hatályos Hévíz Város Szabályozási terve útként szabályozza a kérdéses 65/3., valamint a 64/3. hrsz-ú telkeket. Ezeket a telkeket már az elődeink jelölték ki (helyesen) útszélesítés céljából. Az útszélesítésre azért van szükség, mert ez az út a felvezetője a régészeti terület, a múzeum, valamint az emlékhely megközelítésének. Ha ez a két terület visszakerülne az eredeti ingatlanokhoz, akkor  ránézve a térképre egy szűk bejárat maradna a terület megközelíthetőségére, ami méltatlan lenne a felbecsülhetetlen értéket képviselő Római romterület bemutatására. Tehát a terület vissza adására közösségi érdekből nincs lehetőség.”

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete Sabine Beatrice Scherz és Gerd Frank Scherz ingatlantulajdonosok kérelmét az Önkormányzat tulajdonában álló Hévíz 65/3. hrsz-ú ingatlan visszaszolgáltatására vonatkozóan nem támogatja.
2. Hévíz Város Önkormányzat Képviselő-testülete felkéri a polgármestert, hogy döntéséről az ingatlan-tulajdonosokat jogi képviselőjük útján tájékoztassa.

Felelős: Papp Gábor polgármester

Határidő: 2019. október 15.

**3.**

**Bizottsági állásfoglalás**

**4.**

**Mellékletek**



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |